Laris Pulenas
Laris Pulenas Tarquiniensis (mortuus saeculo tertio a.C.n.) fuit sacerdos Etruscus et auctor linguae Etruscae. Operum eius nihil servatur; vita autem nobis nota est ob elogium in sarcophago inscriptum Tarquiniis reperto ibique in Museo Archaeologico Nationali iacente. Laris Pulenas fuit Laris Pule Graeci pronepos. Librum de religione Etrusca composuit; sacerdos fuit deorum Catha et Pacha necnon Culśu.